LV Eiropas Savienības Oficiālais Vēstnesis C 100/6

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas Regulu (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

(2008/C 100/04)

Atbalsta numurs: XA 384/07

Dalībvalsts: Beļģija

Reģions: Vlaanderen

Atbalsta shēmas nosaukums vai individuālā atbalsta saņēmēja uzņēmuma nosaukums: Vlaams Centrum voor Agro- en Visserijmarketing vzw (VLAM)

Juridiskais pamats: Decreet van 22 december 2006 houdende de uitgavenbegroting van de Vlaamse Gemeenschap voor het begrotingsjaar 2007, inzonderheid artikel 12, gewijzigd bij het decreet van 29 juni 2007

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Subsīdijas EUR 60 000 apmērā, sadalītas pa trim programmām:

EUR 34 000 konsultāciju pakalpojumiem

EUR 9 000 zināšanu apmaiņas forumu organizēšanai

EUR 17 000 publikācijām

Atbalsta maksimālā intensitāte: Atbalsta intensitāte ir 100 %

Īstenošanas datums: No 2008. gada 1. janvāra

Atbalsta shēmas vai individuālā atbalsta ilgums: Atbalsts tiks piešķirts par pasākumiem, ko īsteno no 2008. gada 1. janvāra līdz 2008. gada 31. decembrim

Atbalsta mērķis: 2008. gadā bezpeļņas organizācija VLAM paredzējusi organizēt aktīvu kampaņu, lai izveidotu un popularizētu pazīšanas zīmi, pēc kuras patērētājs var uzzināt vietas, kurās lauku saimniecības pārdod savus produktus. Kampaņa paredzēta ražotāju un patērētāju kontaktu atvieglošanai.

Bezpeļņas organizācijas VLAM ieplānotie pasākumi:

Atbalsta shēma pamatojas uz Regulas (EK) Nr. 1857/2006 15. pantu un atbilst Regulas (EK) Nr. 1857/2006 15. panta prasībām:

15. panta 2. punta c) apakšpunktam — attiecībā uz trešo pušu sniegtiem konsultāciju pakalpojumiem, tādām maksām par pakalpojumiem, kas nav nepārtrauktas vai periodiskas darbības un neattiecas uz uzņēmuma parastām darbības izmaksām, tādām kā parasti nodokļu konsultāciju pakalpojumi, regulāri juridiski pakalpojumi vai reklāma;

15. panta 2. punkta d) apakšpunktam — attiecībā uz uzņēmumu pieredzes apmaiņas forumu, konkursu, izstāžu un gadatirgu organizāciju un dalību tajos;

15. panta 2. punkta f) apakšpunktam — publikācijām, piemēram, katalogiem vai tīmekļa vietnēm, kurās sniegts faktu materiāls par noteiktu reģionu ražotājiem vai noteiktu produktu ražotājiem, ar noteikumu, ka informācija un tās pasniegšanas veids ir neitrāls un visiem attiecīgajiem ražotājiem ir vienādas iespējas tikt atspoguļotiem šādā publikācijā

Attiecīgā(-ās) nozare(-es): Zemkopība un lopkopība

Piešķīrējas iestādes nosaukums un adrese:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan, 35, bus 40 B-1030 Brussel

Tīmekļa vietne: http://www.ejustice.just.fgov.be/cgi/article_body.pl?numac=2007036508&caller=list&article_lang=N&row_id=1&numero=18&pub_date=2007-10-04&set3=set+character_variant+ %27dutch.ftl %27&ddfm=12&dt=DECREET&language=nl&choix1=EN&choix2=EN&fromtab=+montxt&nl=n&trier=afkondiging&ddda=2006&sql=dt+ %3D+ %27DECREET %27+and+dd+between+date %272006-12-22 %27+and+date %272006-12-22 %27+&rech=18&tri=dd+AS+RANK+&ddfa=2006&dddj=22&dddm=12&ddfj=22&set1=set+stopfile+ %27MON.stp %27

Cita informācija: Bez šā valsts atbalsta nebūtu iespējams sasniegt programmas mērķi un īstenot pasākumus

Jules VAN LIEFFERINGE

Ģenerālsekretārs

Atbalsta numurs: XA 387/07

Dalībvalsts: Spānija

Reģions: Comunidad Valenciana

Atbalsta shēmas nosaukums vai individuālā atbalsta saņēmēja uzņēmuma nosaukums: Régimen de ayudas a los productores de cereza y viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Juridiskais pamats: Resolución de la Consellería de Agricultura, Pesca y Alimentación, por la que se establecen ayudas a los productores de cereza y de viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Ķiršu audzēšanai paredzētais atbalsts ir EUR 1 300 000

Vīnogu audzēšanai paredzētais atbalsts ir EUR 150 000

Atbalsta maksimālā intensitāte: Atbalsta paredzētā intensitāte saskaņā ar novērtējumu nepārsniegs 49,74 % attiecībā uz ķiršiem, un vīnogām tas būs 39,98 %.

Atbalsta maksimālā summa par ķiršiem ir noteikta EUR 20 000 apmērā.

Katram vīnogu audzētājam piešķirtais atbalsts nepārsniegs maksimālo atbalsta apmēru, kas aprēķināts saskaņā ar Regulas (EK) Nr. 1857/2006 11. panta 2. un 3. punktā noteikto aprēķina metodi

Īstenošanas datums: 10 dienas pēc publicēšanas Valensijas apgabala Oficiālajā Vēstnesī

Atbalsta shēmas vai individuālā atbalsta ilgums: Līdz 2008. gada 31. decembrim

Atbalsta mērķis: Atbalsta mērķis ir kompensēt ražošanas potenciāla zaudējumu ķiršu un vīnogu audzēšanas saimniecībās, kuras skāra 2006./2007. gada nelabvēlīgie klimatiskie apstākļi, tādējādi ļaujot saglabāt saimniecībās ekonomisko darbību.

Regulas 11. pants. Atbalsts par zaudējumiem, kurus radījuši nelabvēlīgi klimatiskie apstākļi

Atbalsts paredzēts, lai kompensētu produktu pārdošanas ienākumu samazinājumu, ko radījuši nelabvēlīgie klimatiskie apstākļi.

Attiecīgā(-ās) nozare(-es): Lauksaimnieciskās ražošanas nozare. Ķiršu un vīnogu audzēšana

Piešķīrējas iestādes nosaukums un adrese:

Consellería de Agricultura, Pesca y Alimentación C/ Amadeo de Saboya, no 2 E-46010 Valencia

Tīmekļa vietne: http://www.docv.gva.es/portal/portal/2007/12/03/pdf/2007_14504.pdf

Valensijā, 2007. gada 26. novembrī

Lauksaimnieciskās ražošanas ģenerāldirektore

Laura PEÑARROYA FABREGAT

Atbalsta numurs: XA 388/07

Dalībvalsts: Itālija

Reģions: Piemonte

Atbalsta shēmas nosaukums vai individuālā atbalsta saņēmēja uzņēmuma nosaukums: d.g.r. n. 36-6961 del 24 settembre 2007«Legge regionale 20 novembre 2002, n. 29 (Istituto per il marketing dei prodotti agroalimentari del Piemonte), art. 3, comma 2. Procedure, criteri e condizioni per l'erogazione di contributi in conto capitale»

Juridiskais pamats: Legge regionale n. 29/2002

d.g.r. n. 36-6961 del 24 settembre 2007

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta ikgadējā kopsumma: Saskaņā ar atbalsta shēmu kopējais atbalsta apjoms gadā ir EUR 0,40 milj.

Kopējais ad hoc atbalstu apjoms ir EUR 2,40 milj

Atbalsta maksimālā intensitāte: Atbalsta maksimālā intensitāte ir noteikta šādi:

100 % tirgus izpētei, produktu attīstībai un ražošanas standartu definēšanai (saskaņā ar Reģionālās padomes 2007. gada 24. septembra lēmuma Nr. 36-6961 pielikuma 1.2.1.A punktu);

100 % tehnisko konsultāciju darbībām, kuras veicina tirdzniecības līgumu un sadarbību noslēgšanu (saskaņā ar Reģionālās padomes 2007. gada 24. septembra lēmuma Nr. 36-6961 pielikuma 1.2.1.B punktu);

100 % veicināšanas pasākumiem, dalībai gadatirgos un līdzīgos pasākumos (saskaņā ar Reģionālās padomes 2007. gada 24. septembra lēmuma Nr. 36-6961 pielikuma 1.2.1.D punktu)

Īstenošanas datums:

Atbalsta shēmas vai individuālā atbalsta ilgums: Līdz 2013. gada 31. decembrim

Atbalsta mērķis un attaisnotās izmaksas: Atbalsta mērķi ir šādi:

Atbalstu piešķir saskaņā ar Regulas (EK) Nr. 1857/2006 14. pantu, lai veicinātu augstvērtīgu lauksaimniecības produktu ražošanas attīstību.

Jo īpaši atbalstu drīkst piešķirt, lai primārās ražošanas uzņēmumiem segtu šādu darbību izmaksas, ciktāl tās ir saistītas ar augstas kvalitātes lauksaimniecības produktu ieguvi:

— izmaksas tirgus izpētei, produktu izstrādei un noformējumam, ietverot atbalstu, ko piešķir pieteikumu sagatavošanai saistībā ar ģeogrāfiskās izcelsmes norāžu un izcelsmes apzīmējumu, vai īpaša rakstura sertifikātu atzīšanu saskaņā ar attiecīgajām Kopienas regulām;

— izmaksas, lai ieviestu tādas kvalitātes nodrošināšanas sistēmas, kā, piemēram, ISO 9000 vai ISO 14000 standartus, pasākumus, kas balstīti uz riska analīzi un kritisko kontrolpunktu noteikšanu (HACCP), izsekojamības sistēmas un sistēmas, kas nodrošina autentiskuma un tirdzniecības standartu ievērošanu, vai vides audita sistēmas;

— izdevumi saistībā ar personālu, ko nolīgst iepriekšējā punktā aprakstīto režīmu un sistēmu ieviešanai;

— maksa, ko pieprasa sertifikācijas struktūras, kas ir pilnvarotas sākotnējai kvalitātes nodrošināšanas un analogu sistēmu sertifikācijai;

— izmaksas saistībā ar obligātajiem kontroles pasākumiem, ko saskaņā ar Kopienas vai valstu tiesību aktiem veic kompetentās iestādes, vai kas tiek veikti to uzdevumā, ja vien Kopienas tiesību akti nepieprasa uzņēmumiem segt šādas izmaksas.

Atbalstu piešķir saskaņā ar 15. pantu Regulā (EK) Nr. 1857/2006, lai veicinātu tirdzniecības līgumu noslēgšanu un partnerības veidošanu tirdzniecības jomā.

Attiecībā uz trešo pušu sniegtiem konsultāciju pakalpojumiem, atbalstu piešķir izmaksām par pakalpojumiem, kas nav nepārtrauktas vai periodiskas darbības un neattiecas uz uzņēmuma parastajām darbības izmaksām, tādām kā regulāri sniegti nodokļu konsultāciju pakalpojumi, regulāri juridiski pakalpojumi vai reklāma.

Atbalstu piešķir saskaņā ar 15. pantu Regulā (EK) Nr. 1857/2006 dalībai veicināšanas pasākumos (dalība gadatirgos un līdzīgos pasākumos).

Jo īpaši attiecībā uz uzņēmumu pieredzes apmaiņas forumu, konkursu, izstāžu un gadatirgu organizāciju un dalību tajos: atbalstu drīkst piešķirt, lai primārās ražošanas uzņēmumiem segtu šādas izmaksas:

— dalības maksas;

— ceļojuma izmaksas;

— publicēšanas izmaksas;

— stendu noma;

— simboliskas balvas konkursos, nepārsniedzot EUR 250 katrai balvai vienam uzvarētājam.

Atbalstu drīkst piešķirt, lai segtu izmaksas publikācijām, piemēram, katalogiem vai tīmekļa vietnēm, kurās sniegts faktu materiāls par noteiktu reģionu ražotājiem vai noteiktu produktu ražotājiem, ar noteikumu, ka informācija un tās pasniegšanas veids ir neitrāls un visiem attiecīgajiem ražotājiem ir vienādas iespējas tikt atspoguļotiem šādā publikācijā

Attiecīgā(-s) nozare(-s): Lauksaimniecība un attiecīgie pakalpojumi un darbības. Visas ražošanas nozares, uz kuru produktiem attiecas definīcija, kas noteikta Regulas (EK) Nr. 1857/2006 2. panta 2. punktā

Piešķīrējas iestādes nosaukums un adrese:

Regione Piemonte Direzione Agricoltura Corso Stati Uniti, 21 I-10129 Torino

Tīmekļa vietne: Atbalsta shēmas pilns teksts atrodams šādā tīmekļa vietnē:

http://www.regione.piemonte.it/governo/bollettino/abbonati/2007/39/suppo2/00000001.htm

Cita informācija: Atbalsta shēmu piemēro līdz 2013. gadam vai līdz dienai, kad zaudē spēku Kopienas pamatnostādnes attiecībā uz valsts atbalstu lauksaimniecības un mežsaimniecības nozarē 2007.–2013. gadā (OV C 319, 27.12.2006., 1. lpp.) un atbrīvojuma Regula (EK) Nr. 1857/2006. Gada izdevumi EUR 400 000 apmērā paredzēti ar 2007. gada 23. aprīļa Reģionālajā likumā Nr. 10 apstiprināto Pjemontas reģiona daudzgadu budžetu 2007., 2008. un 2009. gadam. Turpmākajos tiesību aktos, kuri attiecas uz grāmatvedību un finansēm, katru gadu noteiks atbalsta shēmas finanšu apjomu 2010.–2013. gadam

Atbalsta numurs: XA 390/07

Dalībvalsts: Francija

Reģions: Département de l'Hérault

Atbalsta shēmas nosaukums: Aides à l'achat d'agroéquipements à vocation environnementale par des Coopératives d'Utilisation de Matériels en Commun (CUMA)

Juridiskais pamats:

— Article 4 du règlement (CE) no 1857/2006 de la Commission du 15 décembre 2006

— Articles L1511-2, L1511-3 et L1511-5 du code général des collectivités territoriales

— Délibération du Conseil général de l'Hérault du 16 juillet 2007

— Convention cadre en cours entre le département et la région Languedoc Roussillon

Saskaņā ar atbalsta shēmu plānotie gada izdevumi: EUR 70 000 atkarībā no budžeta iespējām

Atbalsta maksimālā intensitāte: 15–40 % no kopējiem attaisnotajiem izdevumiem atkarībā no konkrētās iekārtas un tā, vai ir piesaistīts vēl kāds finansētājs, ņemot vērā, ka departamenta padome raudzīsies, lai vairāku atbalstu kumulācijas gadījumā nekad netiktu pārsniegta minētā 40 % robežvērtība

Īstenošanas datums: Komisijas apstiprinājuma saņemšanas diena

Atbalsta shēmas ilgums: 2007–2013

Atbalsta mērķis: Šī atbalsta shēma ir saskaņā ar Regulas (EK) Nr. 1857/2006 4. pantu.

Šīs programmas īstenošanai jāļauj sasniegt iepriekšminētās regulas 4. panta 3. punkta d) apakšpunktā izvirzīto vides aizsardzības mērķi.

Attaisnotie izdevumi ir tādu lauksaimniecības iekārtu iegādes izdevumi, kuras sevišķi efektīvi ierobežo ļoti piesārņojošo ķīmisko mēslošanas līdzekļu un fitosanitāro produktu pārmērīgu lietošanu un samazina augsnē iestrādātos apjomus, tādējādi sekmējot videi labvēlīgas lauksaimniecības prakses veidošanu. Tā, piemēram, nezāļu ķīmisko apkarošanu aizstājot ar mehānisko, samazinās herbicīdu izlietojums un attiecīgi to koncentrācija augsnē, gruntsūdenī un virszemes ūdeņos.

Turklāt šis atbalsts individuālajām lauku saimniecībām palīdzēs samazināt ražošanas izmaksas Komisijas Regulas (EK) Nr. 1857/2006 4. panta 3. punkta a) apakšpunkta nozīmē, jo šīs izmaksas segs iekārtu koplietošanas kooperatīvi (CUMA). Ja ieguldījumus veic CUMA vārdā, tas ļauj apkopot lauksaimnieku vajadzības, ieguldījumi kļūst optimālāki un racionālāki, jo iegādātās iekārtas kopīgi lieto vairākas saimniecības. Iekārtu iegāde CUMA vārdā ļauj individuālajiem lauksaimniekiem izvairīties no pārmērīgiem ieguldījumiem. Tas sekmē līdzvērtīgu lauku saimniecību konkurētspēju.

To lauksaimniecības iekārtu saraksts, par kuru iegādi var pretendēt uz atbalsta saņemšanu, pievienots pielikumā

Attiecīgās nozares: Atbalsts ir pieejams visiem CUMA neatkarīgi no darbības jomas, ja tie atbilst MVU definīcijai Kopienas tiesību aktu nozīmē

Piešķīrējas iestādes nosaukums un adrese:

Conseil général de l'Hérault Hôtel du département 1000, rue d'Alco F-34087 Montpellier cedex 4

Tīmekļa vietne: www.cg34.fr

sadaļa: Économie/agriculture/production/appui au développement/en savoir plus: aide à l'investissement en CUMA

Vides aizsardzību sekmējošas lauksaimniecības iekārtas, par kurām var pretendēt uz atbalstu:

1. Augsnes apstrādes iekārtas:

Augu smalcinātāji

Miglotāji

Rotācijas smalcinātāji

Augsnes irdinātāji

Rotācijas pļaujmašīnas

Arkli

Ecēšas

Šo iekārtu izmantošana samazina vajadzību pēc ķīmiskas nezāļu apkarošanas, aerē augsni un, uzlabojot augsnes struktūru, uzlabo organiskās vielas transformāciju. Tāpēc šo lauksaimniecības iekārtu iegādes izdevumi ir tādi, kas palīdz sasniegt Regulas (EK) Nr. 1857/2006 4. panta 3. punkta d) apakšpunktā izvirzīto mērķi par dabīgās vides uzlabošanu.

2. Biodegvielas ražošanas iekārtas:

Dekantēšanas kubli

Ietvērējsilosi

Iepakošanas mašīnas

Uzglabātājsilosi

Sūkņi

Šķirotāji

Uzglabāšanas tvertnes

Spiedes

Eļļas spiedes

Gliemežtransportieri

Kaltes

Filtri

Šīs iekārtas ļauj ražot biodegvielu no rapšiem un saulgriezēm. Uz atbalstu var pretendēt tad, ja iekārtas izmanto vienīgi biodegvielas ražošanai.

3. Ar organisko vielu iestrādi vai apstrādi saistītās iekārtas:

Izkliedētājcisternas

Kūtsmēslu ārdītāji

Komposta izkliedētāji

Komposta fasētāji

Organisko vielu izkliedētāji

Augu smalcinātāji

Ar organiskajām vielām var aizstāt ķīmiskos mēslošanas līdzekļus. Turklāt organiskās vielas uzlabo augsnes struktūru un ūdens saistīšanas spēju. Tāpēc šis pasākums ir saskaņā ar vides aizsardzības mērķi, kas paredzēts Regulas (EK) Nr. 1857/2006 4. panta 3. punkta d) apakšpunktā.

4. Dārza tehnika:

Vīnogulāju savācēji

Mehāniskie tīrītāji

Vīnogulāju smalcinātāji

Vīnogulāju atsējēji

Galotņu griezēji

Zaru grieznes

Lapu grieznes

Stīgu pacēlēji

Šīs iekārtas pārsvarā izmanto, lai apkoptu vīnogulājus un zemes gabalus vispār.

Apkoptos stādījumos jāpatērē mazāk fitosanitāro produktu, jo lapu kopējā virsma ir mazāka un lapas ir veselīgākas.

5. Iekārtas, kas samazina piesārņojumu ar fitosanitārajiem produktiem:

Ražas novākšanas iekārtu mazgātāji

Programmējami tilpummērītāji

Precīzas atrašanās vietas noteicēji Apstrāde: GPS

Kublu mazgāšanas iekārtas

Palīgierīces lēmumu pieņemšanai

Plūsmu regulēšanas ierīces

Liekā miglošanas šķīduma uztvērtēji

Šīs iekārtas samazina ķīmisko vielu iestrādes apjomu un palielina iestrādes efektivitāti

Atbalsta numurs: XA 391/07

Dalībvalsts: Spānija

Reģions: Región de Murcia

Atbalsta shēmas nosaukums vai individuālā atbalsta saņēmēja uzņēmuma nosaukums: Ayudas a los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia, para la puesta en marcha y para las actividades de los Consejos

Juridiskais pamats: Propuesta de Orden de la Consejería de Agricultura y Agua por la que se establecen las subvenciones para los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Plānotie gada izdevumi ir EUR 2 000 000, kas 6 gadu periodam paredz EUR 12 000 000

Atbalsta maksimālā intensitāte: Saskaņā ar rīkojuma projekta 4. pantu atbalsts nepārsniedz EUR 275 000 gadā vienai padomei produktiem, kas minēti Regulā (EEK) Nr. 2092/91, un EUR 160 000 attiecībā uz produktiem, kas minēti Regulā (EK) Nr. 510/2006 un Regulā (EK) Nr. 1493/1999.

Tomēr saskaņā ar 3. pantā noteikto kārtību subsīdijas maksimālā summa atkarībā no pozīcijām, kam piešķir atbalstu, ir diferencēta šādi.

Atbalstam padomju īstenotiem pasākumiem (3. panta A punkts) var subsidēt līdz 70 % no izdevumiem, kas saistīti ar informāciju un veicināšanu saskaņā ar programmām, kas ir saistītas ar pārtikas produktu kvalitāti (ar maksimālo summu EUR 90 000 apmērā) (1. punkta 1. apakšpunkts), un arī līdz 70 % atbalsta pasākumiem tirgus izpētei (ar maksimālo summu EUR 20 000 gadā) (1. punkta 3. apakšpunkts). Vispārējas reklāmas gadījumā atbalsta apmērs ir līdz 50 % ar maksimālo summu EUR 20 000 (1. punkta 2. apakšpunkts).

Obligātie kontroles pasākumi tiek subsidēti līdz 100 % vai 60 % atkarībā no tā, vai attiecīgās padomes ir tādu produktu padomes, uz ko attiecas Regula (EEK) Nr. 2092/91, vai arī šos pasākumus veic padomes, uz kurām attiecas Regula (EK) Nr. 510/2006 un Regula (EK) Nr. 1493/1999 (ar maksimālo summu EUR 60 000 gadā šo abu pēdējo regulu gadījumā) (3. panta A punkta 2. apakšpunkts).

Padomju darbības uzsākšanas gadījumā (3. panta B punkts) var piešķirt līdz 100 % ar maksimālo summu EUR 60 000 gadā pirmo 5 gadu periodam (ar maksimālo summu EUR 300 000 šim 5 gadu periodam) (1. punkts); atbalsts informācijas, veicināšanas un reklāmas pasākumiem šajā 5 pirmo gadu periodā pēc regulatīvās padomes izveides samazināsies, un maksimālās summas ir tādas pašas kā iepriekšējā gadījumā gan attiecībā uz vispārējo reklāmu, gan izpēti — EUR 20 000 gadā (2. punkts). Arī obligāto kontroles pasākumu gadījumā atbalsts samazināsies, sākot ar 100 % atbalstu līdz 60 % lielam atbalstam pirmo piecu gadu laikā pēc regulatīvās padomes izveides (tāda pati maksimālā summa līdz EUR 60 000 gadā) (3. punkts)

Īstenošanas datums: 2008. gada janvāris

Atbalsta shēmas vai individuālā atbalsta ilgums: Līdz 2013. gada decembrim

Atbalsta mērķis: Rīkojuma projektā noteikto atbalstu piešķir, lai īstenotu cilmes vietas nosaukumu un ģeogrāfiskās izcelsmes norāžu regulatīvo padomju un Mursijas reģiona Ekoloģiskās lauksaimniecības padomes pasākumus, piemēram, aizsargāto produktu kvalitātes kontroli un veicināšanu, kā arī tādus pasākumus, kuru mērķis ir segt jaunu iestāžu darbības uzsākšanas izdevumus.

Attiecībā uz Regulu (EK) Nr. 1857/2006 un subsīdijām, kas noteiktas rīkojuma projektā, atbalsts, kas paredzēts padomju darbībai, ir saskaņā ar regulas 15. panta 2. punkta c) un d) apakšpunktu (i), iii) un iv) punktā) un e) apakšpunktu un ar rīkojuma projekta 3. panta A punkta 1. apakšpunktu un B punkta 2. apakšpunktu, kā arī ar regulas 14. panta 1. punkta a) un e) apakšpunktu un ar rīkojuma projekta 3. panta A punkta 2. apakšpunktu un B punkta 3. apakšpunktu.

Padomju darbības uzsākšanas atbalsta gadījumā ir noteikti pasākumi, kas ir iekļauti regulas 9. pantā un kas ietver 3. punktā minētās attaisnotās izmaksas, kuras ir iekļautas rīkojuma projekta 3. panta B punkta 1. apakšpunktā

Attiecīgā(-ās) nozare(-es): Lauksaimnieciskā ražošana, tostarp dzīvnieku un augu izcelsmes produktu ražošana

Piešķīrējas iestādes nosaukums un adrese:

Dirección General de Industrias y Asociacionismo Agrario Consejería de Agricultura y Agua Plaza de Juan XXIII, s/n E-30008 Murcia

Tīmekļa vietne: http://www.carm.es/neweb2/servlet/integra.servlets.ControlPublico?IDCONTENIDO=5221&IDTIPO=100&RASTRO=c428$m

Cita informācija: Ražotāji šo atbalstu nesaņem tiešā veidā, bet gan ar cilmes vietas nosaukumu un ģeogrāfiskās izcelsmes norāžu regulatīvo padomju un Mursijas reģiona Ekoloģiskās lauksaimniecības padomes starpniecību attiecībā uz produktiem, uz kuriem attiecas Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību, Padomes 1999. gada 17. maija Regula (EK) Nr. 1493/1999 par vīna tirgus kopīgo organizāciju un Padomes 1991. gada 24. jūnija Regula (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem.